მიოლნირი
მიოლნირი — სკანდინავიური მითოლოგიის ჭექა-ქუხილის ღმერთის, თორის ჩაქუჩი, რომელსაც იგი იყენებდა როგორც დამანგრეველ, გამანადგურებელ იარაღს, ასევე როგორც ღვთიურ ინსტრუმენტს. ვიკინგების აზრით იგი მათ ჩაქუჩით აკურთხებდა. ჩაქუჩის შესახებ რწმენების არებობას მრავალი წყარო ამტკიცებს, მათ შორის XI საუკუნის რუნული კვინების ამულეტი, პოეტური ედა — ედიკური პოეზიის კრებული, რომელიც შედგენილია XIII საუკუნეში, და პროზაული ედა, რომელიც ასევე XIII საუკუნეშია შედგენილი. ჩვეულებისამებრ, ვიკინგები ჩაქუჩს ატარებდნენ როგორც გულსაკიდს, სკანდინავიურ კულტურულ სფეროში თორი და მისი ჩაქუჩი გამოსახულია სხვადასხვა ობიექტებზე, რასაც არქეოლოგიური ჩანაწერებიც გვიმტკიცებს. დღეს მიოლნირის სიმბოლო აქტუალურად გამოიყენება მედიაში და კვლავ ატარებენ გულსაკიდს სხვადასხვა დაჯგუფებების მიმდევრები, მათ შორის თანამედროვე ჰეთენრის მიმდევრებიც.